2.

Penkta pastraipa iš dalies keičiama įtraukiant galimybę pasėlius auginti substrate, nes jie ne visada turi būti auginami dirvožemyje. Šis pakeitimas susijęs su bendrojo dokumento 5 punktu. Ankštinio pipiro „Pimiento de Gernika“ auginimui tinkamos auginimo vietovės yra labai ribotos dėl reljefo sąlygų, miestų plėtros ir infrastruktūros spaudimo, taip pat dėl tipiško mažų Baskijos ūkių išdėstymo. Todėl pasėlių sėjomaina nėra dažna, o kartais atliekama giminingų rūšių (pomidorų ir (arba) pipirų) sėjomaina, todėl dirvožemyje atsiranda patogeninių mikroorganizmų, kurie yra tokie agresyvūs, kad gali sunaikinti pasėlius. Šios rimtos augalų sveikatos problemos kelia grėsmę ankštinio pipiro „Pimiento de Gernika“ – pasėlio, kuris yra labai didelė Atlanto vandenyno pusėje esančios Baskijos žemės ūkio dalis, išlikimui. Pagrindinės pasėlių ligos, pažeidžiančios augalą „Pimiento de Gernika“, yra susijusios su dirvožemiu, t. y. dirvožemis (organinė medžiaga su dirvožemiu susijusiame skaidymo etape) yra pagrindinis jų infekcijos šaltinis. Šių su dirvožemiu susijusių ligų Baskų krašto autonominės srities Atlanto vandenyno klimato zonose priežastis dažniausiai yra virusas (Potyvirusas arba Tobamovirusas) arba grybelis. Fusarium spp. ir Phytophthora ssp. genčių grybeliai yra potencialus augalo „Pimiento de Gernika“ infekcijos šaltinis. 2014 m. atlikto dirvožemio tyrimo duomenimis, šių grybelių yra 70 proc. ankštiniam pipirui „Pimiento de Gernika“ auginti naudojamo dirvožemio. Tai patvirtinta 2015 m. Santiago Larreglos atliktas tyrimas apie aitriųjų paprikų ir pipirų atsparumą Tobamovirusui (isp. „Resistencia al Tobamovirus en guindilla y pimiento“). 2011 m. Mireio Núñez-Zofíos, Santiago Larreglos ir Carloso Garbiso atliktas tyrimas: „Naudojant organines dirvožemio savybes gerinančias medžiagas, o po to dirvą mulčiuojant plastiku, pipirų pasėliuose vidutinio klimato sąlygomis sumažėja patogeno Phytophthora capsici“. Mokslo žurnale „Crop Protection“ 30 1563–1572, nustatyta, kad biodezinfestacija yra vienintelis būdas nukenksminti dirvožemyje esantį infekcijos šaltinį, kuris sukelia grybelines ligas (Phytophthora capsici oosporas). Atsižvelgiant į Baskų krašto Atlanto vandenyno zonos klimato sąlygas, ši metodika veiksminga tik tada, kai ji taikoma pavasario–vasaros sezonais, kurie sutampa su ankštinio pipiro „Pimiento de Gernika“ auginimo sezonu. Siekdami tausoti aplinką ir jos biologinę įvairovę, ankštinio pipiro „Pimiento de Gernika“ augintojai, šiuos pipirus auginantys pagal griežtas integruotos gamybos taisykles, kuriomis ribojamas pesticidų naudojimas, šiam augalui auginti pasirinko naudoti substratus, kaip alternatyvą dirvožemiui. Kaip matyti iš toliau pateiktų tyrimų, substratas leidžia augalo šaknų sistemai įsitvirtinti ir veikia kaip inertinė atrama augalui, netrukdydamas jam įsisavinti maistinių medžiagų. Ankštinio pipiro „Pimiento de Gernika“ auginimui tinkami substratai yra inertiniai substratai, tačiau tankinimui gali būti naudojama nedidelė organinių medžiagų dalis. Nė vienas iš šių dviejų komponentų nesuteikia jokių makroelementų ar mikroelementų, kuriuos galėtų įsisavinti augalas. Substratas daugiausia pasižymi mažu tankiu, todėl oras ir vanduo gali prasiskverbti per jo struktūrą. Atlikti šie tyrimai: — Arriaga, H., Nunez-Zofio, M., Larregla, S., Merino, P. 2011. „Gaseous emissions from soil biodisinfestation by animal manure on a greenhouse pepper crop“ (liet. Dujiniai teršalai, išmetami dėl dirvožemio biodezinfestacijos gyvulių mėšlu ant šiltnamiuose auginamų pipirų pasėlių). „Crop Protection“ 30: 412–419. — Macia, H., Etxeandia A., Domingo M., Amenabar R. 1997. „Effect of different N/K ratios in nutrient solutions on pepper of Gernika“ (liet. Skirtingo N/K santykio mitybiniuose tirpaluose poveikis Gernikos pipirams). „Acta Horticulturae“ 40: 475–478. — Larregla, S. 2003. „Etiología y epidemiología de la „Tristeza“ del pimiento en Bizkaia“ . Recenzuojama. Daktaro disertacija. Baskų krašto universitetas. Lejoa. — Larregla, S., Guerrero, M. M., Mendarte S., Lacasa, A. 2015. „Biodisinfestation with Organic Amendments or Soil Fatigue and Soil-Borne Pathogens Control in Protected Pepper Crops“ (liet. Dirvožemio nualinimo ir dirvožemiu plintančių ligų sukėlėjų kontrolei apsaugotuose pipirų pasėliuose naudojama biodezinfestacija organinėmis dirvožemio savybes gerinančiomis medžiagomis). Knygoje „Organic Amendments and Soil Suppressiveness in Plant Disease Management“ (liet. Organinės dirvožemio savybes gerinančios medžiagos ir dirvožemio ligų slopinimas augalų ligų valdymo srityje), p. 437–456. — Nuñez-Zofío, M., Garbisu, C., Larregla, S. 2010. „Application of Organic Amendments Followed by Plastic Mulching for the Control of Phytophthora Root Rot of Pepper in Northern Spain“ (liet. Organinių dirvožemio savybes gerinančių medžiagų naudojimas ir vėliau atliekamas mulčiavimas plastiku kovojant su Šiaurės Ispanijos pipirų šaknų puviniu Phytophthora). „Acta Horticulturae“ 883: 353–360. — Nuñez-Zofío, M., Larregla, S., Garbisu, C. 2012. „Repeated biodisinfection controls the incidence of Phytophthora root and crown rot of pepper while improving soil quality“ (liet. Pakartotinai vykdant biodezinfestaciją, kontroliuojamas pipirų šaknų ir šaknies vainikų puvinys Phytophthora, kartu gerinant dirvožemio kokybę). „Spanish Journal of Agricultural Research“ 10: 794–805. — http://www.euskobaratza.eus/wp-content/uploads/2015/12/ResistenciaTobamovirus_Jorn_Dic15.pdf Minėti tyrimai rodo, kad produktai, gauti naudojant auginimo dirvožemyje arba substrate metodus, nesiskiria. Todėl įtraukiama galimybė pasėlius auginti substrate, nes substratas leidžia įsitvirtinti augalo šaknų sistemai, veikdamas kaip inertinė atrama augalui ir netrukdydamas augalo maistinių medžiagų tiekimui. Tai reiškia, kad nedaromas poveikis ankštinio pipiro „Pimiento de Gernika“ savybėms. Dabartinė formuluotė: „Tręšiama taip, kad dirvožemyje ir augaluose būtų išlaikyta maistinių medžiagų pusiausvyra ir lygis, atsižvelgiant į paimtus augalo mėginius, augalo mitybos būklę, dirvožemio derlingumo lygį ir kitas naudotas poveikio priemones (vandenį, organines medžiagas ir pan.).“ pakeičiama taip: „ankštinį pipirą „Pimiento de Gernika“ galima auginti ir dirvožemyje, ir substrate. Tręšiama taip, kad dirvožemyje ir substrate būtų išlaikyta maistinių medžiagų pusiausvyra ir lygis. Dirvožemis ir substratas visada turi atitikti atitinkamus integruotos gamybos teisės aktus. Auginimui naudojamas substratas pasižymi mažu tankiu (30–150 kg/m3) ir leidžia orui ir vandeniui prasiskverbti per jo struktūrą bei veikia kaip inertinė augalo atrama, netrukdydamas augalo maistinių medžiagų tiekimui.“.